Вон дер Голц се није ту дуго задржао. Постао је војни саветник султана Мехмеда -{V}-, који је био без у суштини без праве власти. Фон дер Голц се није слагао са шефом немачке мисије у Османском царству Отом Лиманом фон Сандерсом. Енвер паша је био носилац стварне власти у Османском царству. Није био склон фон дер Голцу. Међутим када су Британци у Месопотамијској кампањи почели напредовати према Багдаду, Енвер паша је поставио средином октобра 1915. фон дер Голца на чело пете армије. Командовао је током битке код Ктесифона 1915. Битка је завршила нерешено, јер су се после битке обе стране повукле. Ипак Британци више нису напредовали према Багдаду, него су наставили са повлачењима, а фон дер Голц их је гањао. Пошто су Британци одлучили да се не повуку до Басре, него да се утврде у Куту, фон дер Голц је започео опсадом Кута. Опсада Кута је трајала од 7. децембра 1915. до 29. априла 1916. Турска војска под Голцовом командом морала се борити против британских покушаја да се ослободи гарнизон у Куту, а у исто време да држи Кут под опсадом. Британци су три пута покушали пробој опсаде, али били су то безуспешни покушаји. После првог покушаја продора генерал Никсон је смењен и замењен генералом Лејком. Британци су имали 23.000 жртава у покушајима пробоја опсаде. Британци су се предали у Куту 29. априла 1916., па је 8.000 војника завршио у отоманском заробљеништву. Више од половине британских војника је умрло у ратном заробљеништву услед присилног тешког рада.